b'\n_START_ARTICLE_\nSiriometer\n_START_PARAGRAPH_\nSiriometer je redko uporabljana astronomska enota za merjenje razdalj v astronomiji. Enaka je 10\xe2\x81\xb6 astronomskih enot (a.e.), to je milijonkrat povpre\xc4\x8dna razdalja med Zemljo in Soncem ali 15,813 svetlobnih let ( 1 svetlobno leto je enako 0,0633 siriometrov). 1 siriometer je tudi 1,496.10\xc2\xb9\xe2\x81\xb7 Pm (petametrov) ._NEWLINE_Enota se je uporabljala za merjenje razdalj od Zemlje do vidnih zvezd. Prvi jo je dolo\xc4\x8dil [nem\xc5\xa1ko-[angle\xc5\xa1ki glasbenik, skladatelj in astronom William Herschel (1738 \xe2\x80\x93 1822). Predpostavil je, da so vse zvezde ve\xc4\x8d ali manj enako svetle. Za osnovo merske enote je vzel razdaljo do zvezde Sirij (od tod ime). Tako bi naj bila razdalja do zvezde Sirij enaka to\xc4\x8dno 1 siriometer (danes vemo, da je razdalja do Sirija okoli 8,6 svetlobnih let). S pomo\xc4\x8djo primerjave svetlosti drugih zvezd (svetlost pada s kvadratom razdalje) bi lahko dolo\xc4\x8dil razdalje do drugih zvezd. Zgled: Zvezda, ki bi bila \xc5\xa1tirikrat manj svetla, bi bila dvakrat bolj oddaljena._NEWLINE_Uporabo te enote je predlagal \xc5\xa1vedski astronom Carl Vilhelm Ludwig Charlier (1862 \xe2\x80\x93 1934) v letu 1911.'